stanford-oval/wikipedia huggingface dataset:
องคชาตมนุษย์
การดัดแปลงการวิวัฒน์ > การปรับเปลี่ยนในการหลั่งน้ำอสุจิ > ปริมาณ

จำนวนของอสุจิในแต่ละการหลั่งน้ำอสุจิจะแตกต่างกันไป ซึ่งการเปลี่ยนแปลงนี้ถูกสมมุติฐานว่าเป็นความพยายามของเพศชายในการลดการแข่งขันของอสุจิ เพศชายจะปรับจำนวนอสุจิที่ส่งเข้าไปในเพศหญิงตามระดับที่ตนรับรู้ว่ามีการแข่งขันของอสุจิ โดยจะหลั่งอสุจิจำนวนมากขึ้นหากสงสัยว่ามีระดับการแข่งขันสูงจากเพศชายอื่น
การวิจัยสนับสนุนการปรับเปลี่ยนในการหลั่งน้ำอสุจิแสดงว่า เพศชายมักเพิ่มจำนวนอสุจิที่หลั่งเข้าไปในคู่ของตนหลังจากแยกจากกันเป็นระยะเวลาหนึ่ง เนื่องจากช่วงเวลาที่คู่สามารถใช้ร่วมกันได้น้อยลง จะมีโอกาสที่เพศหญิงจะถูกผสมพันธุ์โดยเพศชายอื่นเพิ่มขึ้น การเพิ่มจำนวนอสุจิที่หลั่งเข้าไปในเพศหญิงจะเพิ่มความมั่นใจในการเป็นบิดาเมื่ออสุจิของผู้อื่นอาจถูกเก็บไว้ในเพศหญิงจากการมีคู้ซ้อน (extra-pair copulations) ในระหว่างที่แยกกัน การเพิ่มจำนวนอสุจิเพื่อตอบสนองต่อการแข่งขันของอสุจิไม่พบในกรณีการหลั่งน้ำอสุจิจากการสำเร็จความใคร่ด้วยตนเอง
การดัดแปลงการวิวัฒน์ > การปรับเปลี่ยนในการหลั่งน้ำอสุจิ > คุณภาพ

เพศชายยังปรับการหลั่งน้ำอสุจิในแง่ของคุณภาพเพื่อตอบสนองต่อการแข่งขันของอสุจิด้วย งานวิจัยแสดงว่า การดูภาพทางเพศที่มีเพศหญิงและเพศชายสองคน (ซึ่งมีการแข่งขันสูง) สามารถทำให้เพศชายผลิตอสุจิที่เคลื่อนไหวได้มากขึ้นเมื่อเทียบกับการดูภาพทางเพศที่มีเพศหญิงสามคน (ซึ่งมีการแข่งขันต่ำ) เช่นเดียวกับการเพิ่มจำนวน การเพิ่มคุณภาพของอสุจิที่หลั่งเข้าไปในเพศหญิงจะช่วยเพิ่มความมั่นใจในการเป็นบิดาเมื่อมีการแข่งขันของอสุจิสูง
การดัดแปลงการวิวัฒน์ > การปรับเปลี่ยนในการหลั่งน้ำอสุจิ > คุณภาพลักษณะปรากฏของเพศหญิง

คุณภาพลักษณะปรากฏของเพศหญิงเป็นปัจจัยสำคัญในการลงทุนในการหลั่งน้ำอสุจิของเพศชาย งานวิจัยแสดงว่า เพศชายจะผลิตการหลั่งน้ำอสุจิที่มีจำนวนมากขึ้นและอสุจิที่เคลื่อนไหวได้ดีขึ้นเมื่อผสมพันธุ์กับเพศหญิงที่มีคุณภาพสูงกว่า ทั้งนี้เพื่อลดการแข่งขันของอสุจิลง เนื่องจากเพศหญิงที่มีเสน่ห์ดึงดูดมากกว่าจะถูกเข้าหาและเกิดการผสมพันธุ์โดยเพศชายมากกว่าเพศหญิงที่มีเสน่ห์ดึงดูดน้อยกว่า ดังนั้น การเพิ่มปริมาณและคุณภาพของการหลั่งน้ำอสุจิจึงเป็นประโยชน์เมื่อจับคู่กับเพศหญิงที่มีเสน่ห์มาก เนื่องจากทำให้มีแนวโน้มในความสำเร็จในการสืบพันธุ์สูงสุดเช่นกัน การประเมินลักษณะปรากฏของเพศหญิงช่วยให้เพศชายตัดสินใจว่าจะลงทุน (หรือลงทุนมากขึ้น) กับเพศหญิงคนใด ซึ่งจะส่งผลต่อการปรับเปลี่ยนในการหลั่งน้ำอสุจิในภายหลัง
การดัดแปลงการวิวัฒน์ > การเคลื่อนย้ายน้ำอสุจิ

รูปร่างขององคชาตมนุษย์เชื่อกันว่าเป็นผลมาจากวิวัฒนาการที่เกิดจากการแข่งขันของอสุจิ การเคลื่อนย้ายน้ำอสุจิเป็นการปรับตัวของรูปร่างองคชาตที่มีจุดประสงค์เพื่อดึงน้ำอสุจิของชายอื่นออกจากคอมดลูก ซึ่งหมายความว่า หากมีตัวอสุจิของเพศชายคู่แข่งอยู่ในระบบสืบพันธุ์เพศหญิง องคชาตของมนุษย์จะสามารถแทนที่อสุจิของคู่แข่งด้วยอสุจิของตนเองได้
การเคลื่อนย้ายน้ำอสุจิมีประโยชน์หลักสองประการ ได้แก่ ประการแรก การเคลื่อนย้ายน้ำอสุจิของคู่แข่งทำให้ความเสี่ยงที่อสุจิของคู่แข่งจะปฏิสนธิกับไข่ลดลง ซึ่งช่วยลดโอกาสในการแข่งขันของอสุจิ ประการที่สอง เพศชายจะแทนที่อสุจิของคู่แข่งด้วยอสุจิของตนเอง ซึ่งเพิ่มโอกาสในการปฏิสนธิกับไข่และสำเร็จในการสืบพันธุ์ อย่างไรก็ตาม เพศชายต้องมั่นใจว่าจะไม่เคลื่อนย้ายน้ำอสุจิของตนเอง ซึ่งเชื่อกันว่าการที่องคชาตสูญเสียการแข็งตัวอย่างรวดเร็วหลังการหลั่ง การไวต่อสัมผัสหลังการหลั่ง และการดันเข้าไปอย่างตื้นและช้าหลังการหลั่งจะช่วยป้องกันการเกิดเหตุการณ์นี้
แนวโคโรนาเป็นส่วนที่เชื่อว่ามีวิวัฒนาการขึ้นเพื่อช่วยในการเคลื่อนย้ายน้ำอสุจิ การวิจัยได้ศึกษาปริมาณน้ำอสุจิที่ถูกแทนที่โดยอวัยวะเพศจำลองที่มีรูปร่างต่างกัน ซึ่งแสดงให้เห็นว่า เมื่อรวมกับการดันเข้าไป แนวโคโรนาขององคชาตสามารถขจัดน้ำอสุจิของคู่แข่งออกจากระบบสืบพันธุ์เพศหญิงได้ โดยการดันให้น้ำอสุจิอยู่ใต้เส้นสองสลึงของแนวโคโรนา ทำให้เกิดการสะสมขึ้นที่ด้านหลังแนวโคโรนา เมื่อใช้อนุภาคจำลองที่ไม่มีแนวโคโรนา พบว่าน้ำอสุจิจำลองที่ถูกแทนที่มีน้อยกว่าครึ่งเมื่อเปรียบเทียบกับอวัยวะเพศที่มีแนวโคโรนา
อย่างไรก็ตาม การมีแนวโคโรนาเพียงอย่างเดียวไม่เพียงพอสำหรับการเคลื่อนย้ายน้ำอสุจิอย่างมีประสิทธิภาพ ต้องมีการดันเข้าไปอย่างเหมาะสมด้วย ยิ่งมีการดันเข้าไปลึกมากเท่าไร การเคลื่อนย้ายน้ำอสุจิก็จะมีมากขึ้น และไม่มีการเคลื่อนย้ายน้ำอสุจิเกิดขึ้นในการดันเข้าไปอย่างตื้น บางส่วนจึงเรียกการดันเข้าไปนี้ว่าเป็นพฤติกรรมการเคลื่อนย้ายน้ำอสุจิ
พฤติกรรมที่เกี่ยวข้องกับการเคลื่อนย้ายน้ำอสุจิ ได้แก่ การดันเข้าไป (จำนวนครั้งและความลึกของการดัน) และระยะเวลาของการมีเพศสัมพันธ์ ซึ่งแสดงให้เห็นว่ามีความแตกต่างกันตามการรับรู้ถึงความเสี่ยงของการนอกใจของคู่ครอง ทั้งเพศชายและเพศหญิงรายงานว่ามีพฤติกรรมการเคลื่อนย้ายน้ำอสุจิมากขึ้นหลังจากการกล่าวหาว่านอกใจ โดยเฉพาะหลังการกล่าวหาว่านอกใจ ทั้งเพศชายและเพศหญิงรายงานว่าการมีเพศสัมพันธ์มีการดันเข้าไปลึกและเร็วขึ้น
มีการแนะนำว่าการขริบหนังหุ้มปลายองคชาตอาจส่งผลต่อการเคลื่อนย้ายน้ำอสุจิ โดยการขริบอาจทำให้แนวโคโรนาเด่นชัดขึ้น ซึ่งอาจปรับปรุงการเคลื่อนย้ายน้ำอสุจิได้ ข้อสังเกตนี้ได้รับการสนับสนุนจากรายงานของเพศหญิงที่มีเพศสัมพันธ์กับเพศชายที่ขริบแล้ว โดยพบว่าเพศหญิงรายงานว่ามีการลดลงของน้ำหล่อลื่นช่องคลอดและเพศชายที่ขริบแล้วมีการดันเข้าไปลึกมากกว่า ดังนั้นจึงมีข้อเสนอแนะว่าแนวโคโรนาที่เด่นชัดรวมกับการดันเข้าไปลึกอาจทำให้สารคัดหลั่งในช่องคลอดของเพศหญิงเกิดการเคลื่อนย้ายในลักษณะเดียวกับอสุจิของคู่แข่ง
ความสำคัญทางคลินิก > ความผิดปกติ

หนังหุ้มปลายองคชาตบวม (Paraphimosis) คือ ความไม่สามารถดึงหนังหุ้มปลายกลับมาคลุมส่วนหัวขององคชาตได้ ซึ่งอาจเกิดจากการสะสมของของเหลวภายในหนังหุ้มปลาย อันอาจเป็นผลจากการกระทำทางการแพทย์หรือการเสียดสีจากกิจกรรมทางเพศที่รุนแรง
องคชาตโค้งงอ (Peyronie's disease) คือ การเกิดแผลเป็นที่ผิดปกติในเนื้อเยื่ออ่อนขององคชาต ซึ่งส่งผลให้เกิดความโค้งงอ หากเป็นกรณีรุนแรงอาจต้องการการผ่าตัดเพื่อแก้ไข
ภาวะการเกิดลิ่มเลือด (Thrombosis) อาจเกิดจากกิจกรรมทางเพศที่บ่อยครั้งและยืดเยื้อ โดยเฉพาะการเฟอเลชิโอ มักจะไม่อันตรายและจะหายได้เองภายในไม่กี่สัปดาห์
การติดเชื้อไวรัสเริม (Herpes) สามารถเกิดขึ้นหลังจากการมีเพศสัมพันธ์กับผู้ติดเชื้อ ซึ่งอาจนำไปสู่การเกิดแผลพุพองจากเริม
การกดทับเส้นประสาทหว่างขา คือ ภาวะที่มีอาการปวดเมื่อยเมื่อนั่ง และสูญเสียความรู้สึกที่องคชาตและการถึงจุดสุดยอดทางเพศ บางครั้งอาจสูญเสียความรู้สึกทั้งหมด เส้นประสาทนี้สามารถได้รับบาดเจ็บจากการนั่งบนเบาะจักรยานที่แคบและแข็ง หรือจากอุบัติเหตุ
องคชาตหัก (Penile fracture) เกิดจากการโค้งงอขององคชาตที่แข็งตัวมากเกินไป โดยมักมีเสียงคล้ายการหักและความเจ็บปวด การได้รับการรักษาโดยด่วนจากแพทย์ช่วยลดความเสี่ยงของความโค้งงอถาวรได้
ปลายประสาทอักเสบจากเบาหวาน อาจทำให้เกิดอาการเหน็บชาในผิวองคชาตและอาจทำให้ความรู้สึกลดลงหรือหายไปทั้งหมด ซึ่งอาจนำไปสู่การบาดเจ็บสำหรับคู่สมรส และอาจทำให้ไม่สามารถรับความสุขจากการกระตุ้นทางเพศได้ การควบคุมเบาหวานอย่างดีเป็นวิธีการรักษาหลัก
ภาวะหย่อนสมรรถภาพทางเพศ คือ ความไม่สามารถพัฒนาและรักษาการแข็งตัวขององคชาตให้เพียงพอสำหรับความพึงพอใจทางเพศ สาเหตุหลักได้แก่ เบาหวานและการแก่ชรา วิธีการรักษามีหลายประเภท หนึ่งในนั้นคือ การใช้ยาสำหรับการขยายหลอดเลือด เช่น ซิลเดนาฟิล (Viagra)
ภาวะองคชาตแข็งค้าง คือ ภาวะที่องคชาตแข็งตัวติดต่อกันเป็นเวลานานโดยไม่กลับสู่ภาวะอ่อนตัว ซึ่งอาจเป็นอันตรายและต้องการการรักษาฉุกเฉินหากเกินสี่ชั่วโมง ภาวะนี้อาจเกี่ยวข้องกับปัจจัยทางประสาทและหลอดเลือดที่ซับซ้อน อาจเกิดภาวะแทรกซ้อน เช่น การขาดเลือด การเกิดลิ่มเลือด และภาวะหย่อนสมรรถภาพทางเพศ กรณีร้ายแรงอาจนำไปสู่การเน่าของเนื้อเยื่อซึ่งอาจจำเป็นต้องตัดอวัยวะ
ลิมฟาจิโอสคลีโรซิส (Lymphangiosclerosis) คือ เป็นการแข็งของหลอดน้ำเหลือง แม้ว่าจะสามารถให้ความรู้สึกเหมือนเป็นการแข็งขึ้นจนเกือบจะเป็นการจับของหินปูน  หรือเป็นเส้นใยแบบหลอดเลือดดำ อย่างไรก็ตาม มันมีแนวโน้มที่จะไม่มีสีน้ำเงินร่วมกับหลอดเลือดดำ โดยอาจรู้สึกได้เป็นก้อนแข็งหรือเป็น "หลอดเลือดดำ" แม้ในขณะที่องคชาตอ่อนตัว และอาการลักษณะดังกล่าวจะโดดเด่นมากขึ้นในขณะที่องคชาตแข็งตัว ถือเป็นเงื่อนไขทางกายภาพที่ไม่ร้าย (benign) ถือเป็นเรื่องทั่วไป และสามารถทำกิจกรรมทางเพศได้ตามปกติ และมีแนวโน้มที่จะหายไปหากได้รับการพักผ่อนและการดูแลอย่างอ่อนโยน เช่น การใช้สารหล่อลื่น
มะเร็งองคชาต (Carcinoma of the penis) พบได้น้อยมาก โดยมีอัตราการเกิดประมาณ 1 คนต่อ 100,000 คนในประเทศพัฒนาแล้ว ข้อมูลบางแหล่งระบุว่าการขลิบอาจช่วยป้องกันมะเร็งองคชาต แต่แนวคิดนี้ยังเป็นที่ถกเถียงในวงการแพทย์
ความสำคัญทางคลินิก > ความผิดปกติ > ความผิดปกติทางการพัฒนา

รูเปิดท่อปัสสาวะต่ากว่าปกติ (Hypospadias) เป็นความผิดปกติทางการพัฒนาที่ซึ่งรูท่อปัสสาวะอยู่ผิดต่ำแหน่งเมื่อเกิด รูท่อปัสสาวะต่ากว่าปกติยังสามารถเกิดขึ้นได้จากหมอทำ ซึ่งเกิดจากความดันที่ลดลงของสายสวนปัสสาวะที่สวนค้างไว้ด้วย มักถูกแก้ไขโดยการผ่าตัด
องคชาตเล็กมาก (Micropenis) คือ องคชาตที่มีขนาดเล็กผิดปกติซึ่งเกิดจากปัญหาการพัฒนา
สององคชาต (Diphallia) หรือการมีองคชาตซ้ำ (Penile Duplication; PD) เป็นสภาพที่มีองคชาตสองอัน ซึ่งเป็นความผิดปกติที่พบได้ยากมากก
ความสำคัญทางคลินิก > ความผิดปกติ > การถูกกล่าวหาและความผิดปกติที่สังเกตได้ทางจิตวิทยา

โรคจู๋ (Penis panic) ในภาษามาเลเซีย/ภาษาอินโดนีเซียเรียกว่า โคโร (koro) เป็นภาพลวงตาที่เกิดเห็นองคชาตหดลงและหดหลับเข้าไปในร่างกาย ความผิดปกตินี้เหมือนจะมีเงื่อนไขทางวัฒนธรรมและมักจำกัดอยู่ภายในประเทศกานา ประเทศซูดาน ประเทศจีน ประเทศญี่ปุ่น ประเทศในเอเชียตะวันออกเฉียงใต้ และประเทศในแอฟริกาตะวันตก
ในเดือนเมษายน พ.ศ. 2551 ในเมืองกินชาซา สาธารณรัฐประชาธิปไตยคองโกในแอฟริกาตะวันตก ตำรวจได้จับกุมผู้ต้องสงสัยจำนวน 14 คน (จากการวิ่งราวองคชาต) และหมอผีซึ่งถูกกล่าวหาว่าใช้มนต์ดำหรือเวทมนตร์คาถาในการขโมย (ทำให้หายไป) หรือทำให้องคชาตของผู้ชายหดหายไปเพื่อรีดไถเงิน ท่ามกลางความตื่นตระหนกของหมู่ชน การจับกุมนั้นเกิดขึ้นเพื่อหลีกเลี่ยงการนองเลือดด้วย ดังกรณีในประเทศกานา เมื่อสิบปีก่อน โดยที่มีองคชาตของชายจำนวน 12 คนถูกวิ่งราวไป ซึ่งผู้วิ่งราวองคชาตนั้นถูกรุมประชาทัณฑ์จนถึงแก่ความตายโดยกลุ่มผู้ชุมนุม
ความอิจฉาองคชาต (Penis envy) เป็นแย้งความเชื่อของซีคมุนท์ ฟร็อยท์ ซึ่งเชื่อว่าผู้หญิงมีความอิจฉาต่อการมีองคชาตของผู้ชาย
สังคมและวัฒนธรรม > การดัดแปลง

องคชาตบางครั้งอาจถูกเจาะหรือตกแต่งด้วยศิลปะบนเรือนร่าง นอกเหนือจากการขริบแล้ว การดัดแปลงองคชาตส่วนใหญ่จะเป็นการเลือกทำด้วยความสมัครใจและมักมีจุดประสงค์เพื่อความสวยงามหรือเพิ่มความไวในการรับรู้ การเจาะอวัยวะเพศชายรวมถึงแบบเจ้าชายอัลเบิร์ต อะพัดราวยา อัมปาลลัง ดีโด การเจาะเส้นสองสลึง นอกจากนี้ การฟื้นฟูหนังหุ้มปลายองคชาตหรือการยืดหนังหุ้มปลายองคชาตก็เป็นรูปแบบหนึ่งของการดัดแปลงร่างกาย รวมถึงการฝังวัสดุใต้ลำของอวัยวะเพศชาย การสักอวัยวะเพศชายก็เป็นการดัดแปลงอีกประเภทหนึ่งเช่นกัน
ผู้หญิงข้ามเพศที่ได้รับการผ่าตัดแปลงเพศจะมีการดัดแปลงองคชาตเป็นช่องคลอดหรือคลิตอริสผ่านการศัลยกรรมตกแต่งช่องคลอดหรือการสร้างคลิตอริสตามลำดับ ส่วนผู้ชายข้ามเพศที่ผ่านการผ่าตัดแปลงเพศจะได้รับการศัลยกรรมตกแต่งองคชาตหรือการสร้างองคชาตขนาดเล็ก
การปฏิบัติอื่น ๆ ที่เปลี่ยนแปลงองคชาตก็มีอยู่ แม้ว่าจะพบได้ยากในสังคมตะวันตกโดยไม่มีอาการป่วยที่วินิจฉัยได้ นอกเหนือจากการตัดองคชาตแล้ว การผ่าใต้องคชาต ซึ่งเป็นการแยกท่อปัสสาวะออกตามแนวด้านล่างของอวัยวะเพศชาย นับเป็นการดัดแปลงที่รุนแรงที่สุด การผ่าใต้องคชาตมีต้นกำเนิดมาจากชนพื้นเมืองออสเตรเลีย แม้ว่าจะพบในบางคนในสหรัฐอเมริกาและยุโรปในปัจจุบัน
สังคมและวัฒนธรรม > การดัดแปลง > การขริบ

บทความหลัก: การขริบหนังหุ้มปลาย
การขริบหนังหุ้มปลายเป็นการดัดแปลงร่างกายที่เกี่ยวข้องกับองคชาตที่พบได้บ่อยที่สุด โดยเป็นการตัดหนังหุ้มปลายออกบางส่วนหรือทั้งหมด การขริบมักจะกระทำโดยสมัครใจด้วยเหตุผลทางการป้องกัน สุขอนามัย วัฒนธรรม หรือศาสนา สำหรับการขริบในทารกจะมีอุปกรณ์สมัยใหม่เช่น คีมหนีบกอมโก พลาสติเบลล์ และคีมหนีบมอเกน ใช้ในกระบวนการนี้ ในบรรดาองค์กรทางการแพทย์ที่สำคัญทั่วโลก มีความเห็นพ้องกันว่าการขลิบช่วยลดอัตราการติดเชื้อเอชไอวีจากการมีเพศสัมพันธ์ระหว่างชายกับหญิงในกลุ่มประชากรที่มีความเสี่ยงสูง และมีมุมมองที่แตกต่างกันเกี่ยวกับประสิทธิภาพและความคุ้มค่าของการขลิบในประเทศที่พัฒนาแล้ว องค์การอนามัยโลก (WHO; 2007), โครงการร่วมแห่งสหประชาชาติว่าด้วยเอชไอวี/เอดส์ (UNAIDS; 2007), และศูนย์ควบคุมและป้องกันโรค (CDC; 2008) ระบุว่ามีหลักฐานชี้ให้เห็นว่าการขลิบช่วยลดความเสี่ยงในการติดเชื้อเอชไอวีในผู้ชายระหว่างการมีเพศสัมพันธ์กับผู้หญิง การขลิบมีบทบาทสำคัญในวัฒนธรรมหลายแห่งทั่วโลก เมื่อดำเนินการด้วยเหตุผลทางศาสนา การขลิบมักพบในกลุ่มชาวยิวและชาวมุสลิม โดยในหมู่พวกเขาเป็นที่แพร่หลายเกือบทั่วทั้งหมด
การซ่อมแซมที่เป็นไปได้

มีความพยายามโดยนักวิทยาศาสตร์ในการซ่อมโครงสร้างบางส่วนหรือทั้งหมดขององคชาตมนุษย์อย่างต่อเนื่อง ผู้ป่วยที่สามารถได้รับประโยชน์สูงสุดจากงานวิจัยในสาขานี้ ได้แก่ ผู้ป่วยที่มีความบกพร่องแต่กำเนิด ผู้ป่วยมะเร็ง และผู้ป่วยที่ได้รับบาดเจ็บจนทำให้ต้องตัดส่วนหนึ่งส่วนใดของอวัยวะเพศออกไป องค์กรบางแห่งที่ทำการวิจัยหรือดำเนินการซ่อมแซม ได้แก่ สถาบันเวคฟอเรสต์เพื่อเวชศาสตร์ฟื้นฟู และกระทรวงกลาโหมสหรัฐอเมริกา นอกจากนี้ยังมีบริษัทฟอเรเจน ซึ่งเป็นบริษัทชีวเวชภัณฑ์สัญชาติอิตาลีที่พยายามซ่อมแซมแถบย่น เส้นสองสลึง และเยื่อเมือกหนังหุ้มปลายองคชาต
การผ่าตัดด้วยการปลูกถ่ายองคชาตจากผู้บริจาค (Allotransplant) ที่ประสบความสำเร็จครั้งแรกเกิดขึ้นในเดือนกันยายน พ.ศ. 2548 ในโรงพยาบาลทหารในกว่างโจว ประเทศจีน ผู้ป่วยเป็นชายอายุ 44 ปีที่ได้รับบาดเจ็บจากอุบัติเหตุจนทำให้องคชาตถูกตัดขาด การปัสสาวะของเขายากลำบากเนื่องจากท่อปัสสาวะบางส่วนถูกปิดกั้น จึงมีการเลือกองคชาตจากชายอายุ 23 ปีที่เสียชีวิตจากภาวะสมองตาย แม้จะมีการฝ่อของหลอดเลือดและเส้นประสาท แต่หลอดเลือดแดง หลอดเลือดดำ เส้นประสาท และส่วนคอร์ปุส สปอนจิโอซุมสามารถเข้ากันได้ อย่างไรก็ตาม การผ่าตัดถูกย้อนกลับในวันที่ 19 กันยายน (หลังจากสองสัปดาห์) เนื่องจากปัญหาทางจิตใจอย่างรุนแรง (การปฏิเสธ) จากผู้รับและภรรยา
ในปี พ.ศ. 2552 นักวิจัยเฉิน เอเบอร์ลี ยู และอาตาลา ได้ทำการผลิตองคชาตวิศวกรรมชีวภาพและปลูกถ่ายลงในกระต่าย กระต่ายเหล่านี้สามารถแข็งตัวและผสมพันธุ์ได้ โดยมีกระต่าย 10 จาก 12 ตัวที่สามารถหลั่งน้ำอสุจิได้ ผลการศึกษานี้แสดงให้เห็นว่าในอนาคตอาจสามารถผลิตองคชาตเทียมเพื่อใช้ในการผ่าตัดปลูกถ่ายหรือศัลยกรรมตกแต่งองคชาตได้ ในปี พ.ศ. 2558 การผ่าตัดปลูกถ่ายองคชาตที่ประสบความสำเร็จครั้งแรกเกิดขึ้นที่เคปทาวน์ ประเทศแอฟริกาใต้ ในการผ่าตัดที่ใช้เวลาเก้าชั่วโมงโดยศัลยแพทย์จากมหาวิทยาลัยสเตลเลนบอชและโรงพยาบาลไทเกอร์เบิร์ก ผู้ป่วยชายวัย 21 ปีที่เคยมีกิจกรรมทางเพศได้ตามปกติ แต่สูญเสียองคชาตจากการขริบที่ผิดพลาดเมื่ออายุ 18 ปี
วันสำคัญทางศาสนาพุทธ

วันสำคัญทางศาสนาพุทธ นิยมระบุตามปฏิทินจันทรคติ โดยปกติจะเป็นวันที่เคยมีเหตุการณ์สำคัญเมื่อครั้งพุทธกาล หรือเมื่อถึงกำหนดต้องปฏิบัติประเพณีสำคัญตามธรรมเนียมในศาสนาพุทธ
วันสำคัญทางศาสนาพุทธ มีดังนี้
วันโกน
วันวิสาขบูชา: วันประสูติของพระพุทธเจ้า เป็นหนึ่งในวันสำคัญที่สุดของปี จัดในช่วงขึ้น 15 ค่ำแรก เดือน 6 หากปีใดเป็นปีอธิกมาสจะเลื่อนไปเป็นขึ้น 15 ค่ำ เดือน 7 ในเดือนพฤษภาคม หรือเดือน 4 ซึ่งมักเกิดในช่วงพฤษภาคมหรือมิถุนายนในช่วงปีอธิกสุรทินจันทรคติ ในบางประเทศไม่เป็นเพียงแค่วันประสูติเท่านั้น แต่ยังเป็นวันตรัสรู้และปรินิพพานด้วย
วันปรินิพพาน: หรือวันนิพพาน เป็นวันหยุดของศาสนาพุทธนิกายมหายานที่ฉลองในเอเชียตะวันออก มักจัดในวันที่ 15 กุมภาพันธ์
วันมาฆบูชา: เป็นที่เกิดเหตุการณ์ 4 อย่างโดยมิได้นัดหมาย (จาตุรงคสันนิบาต) และเป็นวันสำคัญในประเทศไทย กัมพูชา ศรีลังกา และลาว จัดในวันขึ้น 15 ค่ำ เดือน 3 (มักอยู่ในช่วงเดือนกุมภาพันธ์ถึงมีนาคม) แต่ถ้าปีใดมีเดือนอธิกมาส คือ มีเดือน 8 สองครั้ง วันมาฆบูชาก็จะเลื่อนไปเป็นวันขึ้น 15 ค่ำ เดือน 4
พุทธชยันตี: จัดในเกาหลีใต้และจีนในวันที่ 8 เมษายน ตามจันทรคติ มีอีกชื่อว่า "ฮานามัตสึริ" ในประเทศญี่ปุ่นจะมีการใช้น้ำชาล้างพระพุทธรูปในวัยทารก
วันอัฏฐมีบูชา หรือ วันถวายพระเพลิงพระพุทธเจ้า ตรงกับวันแรม 8 ค่ำ แห่งเดือนวิสาขะ (เดือน 6) หากปีใดเป็นอธิกมาสจะเลื่อนไปเป็นวันแรม 8 ค่ำ เดือน 7
วันอาสาฬหบูชา: หรือ "วันธรรม" ฉลองในเรื่องการสั่งสอนครั้งแรกของพระพุทธเจ้า จัดในวันขึ้น 15 ค่ำ เดือน 8 ประมาณเดือนกรกฎาคม หากปีใดเป็นปีธิกมาสจะเลื่อนไปเป็นวันขึ้น 15 ค่ำ เดือน 8-8 (เดือน 8 หลัง)
วันพระ: มีอีกชื่อว่าวันประชุม มีอยู่ 4 ช่วง คือ ขึ้น 8 ค่ำ ขึ้น 15 ค่ำ แรม 8 ค่ำ และแรม 15 ค่ำของทุกเดือน
วันทอดกฐิน: จัดในช่วงสิ้นสุดวันเข้าพรรษา
วันอภิธรรม: รายงานจากธรรมเนียมพม่า มีการฉลองในช่วงที่พระพุทธเจ้าเสด็จไปที่สวรรค์ชั้นดุสิตเพื่อสอนพระอภิธรรมให้กับพระมารดา ฉลองในวันขึ้น 15 ค่ำ เดือน 7 ตามปฏิทินจันทรคติพม่า ซึ่งเริ่มต้นในเดือนเมษายน
วันลอยกระทง: เมื่อแม่น้ำและคลองเอ่อล้นไปด้วยน้ำ เทศกาลนี้จัดในทุกภาคของประเทศไทยในวันขึ้น 15 ค่ำ เดือน 12 ในกระทงมีใบไม้ เทียน และธูป แล้วนำไปลอยบนน้ำ สื่อถึงการปัดโชคร้ายออกไป
Madhu Purnima:  จัดในวันขึ้น 15 ค่ำ เดือน Bhadro (สิงหาคม/กันยายน) จัดขึ้นเนื่องในวันที่พระพุทธเจ้าเสด็จออกจากป่าปาริเลยยกะเพื่อนำสันติสุขมายังเหล่าศิษย์ที่ขัดแย้งกัน
แรกนาขวัญ: ในช่วงพระจันทร์ครึ่งดวงในเดือนพฤษภาคม จะมีโคสองตัวลากคันไถทอง ตามมาด้วยสตรีชุดขาวที่โปรยเมล็ด โดยเป็นวันฉลองที่พระพุทธเจ้าตรัสรู้ครังแรก
เทศกาลช้าง: พระพุทธเจ้ายกตัวอย่างถึงช้างป่าที่ไม่ถูกฝึกกับช้างที่ถูกฝึก พระองค์ตรัสว่าผู้ที่เพิ่งนับถือศาสนาพุทธควรมีความสัมพันธ์กับชาวพุทธที่นับถือมาก่อน เทศกาลนี้จัดขึ้นในวันเสาร์ที่สามของเดือนพฤศจิกายน
เทศกาลฟัน: ในประเทศศรีลังกา มีวัดที่เก็บฟันของพระพุทธเจ้า จัดขึ้นทุก ๆ ขึ้น 15 ค่ำ ในเดือนสิงหาคมทุก ๆ ปี
วันสารทจีน: "วันบรรพบุรุษ" ฉลองในวันแรกถึงวันที่ 15 ของเดือน 8 ตามจันทรคติ โดยเป็นวันที่สามเณรสำเร็จจากการเข้าพรรษา
วันประสูติของอวโลกิเตศวร: จัดในวันขึ้น 15 ค่ำ ในเดือนมีนาคม ตามแบบมหายานที่ประเทศทิเบตเกาหลี และจีน
วันโพธิ์: เป็นวันที่พระพุทธเจ้าได้รับการตรัสรู้
ส่วนสูงของประธานาธิบดีสหรัฐ

ประธานาธิบดี มีส่วนสูงที่เติบโตอย่างก้าวกระโดด ซึ่งใช้การคาดการณ์แนวโน้มเชิงเส้น
การบันทึกสถิติส่วนสูงของประธานาธิบดีสหรัฐ ซึ่งจะเป็นประโยชน์สำหรับการประเมินการว่ามีบทบาทอะไร, ถ้ามี, ส่วนสูงเล่นในการเลือกตั้งประธานาธิบดีสหรัฐอเมริกา ผู้สังเกตการณ์บางคนตั้งข้อสังเกตว่าผู้สมัครของพรรคใหญ่สองพรรคมีแนวโน้มที่จะมีชัยในการเลือกตั้งเพราะประชาชนต้องการผู้ชิงที่มีส่วนสูงที่สูง
ประธานาธิบดีสหรัฐอเมริกาที่มีส่วนสูงมากที่สุด คือ อับราฮัม ลินคอล์น (6 ฟุต 4 นิ้ว, 193 เซนติเมตร) และประธานาธิบดีที่มีส่วนสูงน้อยที่สุด คือ เจมส์ แมดิสัน (5 ฟุต 4 นิ้ว, 163 เซนติเมตร)
ประธานาธิบดีสหรัฐอเมริกาตามส่วนสูง

| อันดับ | ประธานาธิบดีคนที่ | ประธานาธิบดี | ส่วนสูง (ฟุต) | ส่วนสูง (เซนติเมตร) | อ้างอิง |
| --- | --- | --- | --- | --- | --- |
| 1 | 16 | อับราฮัม ลินคอล์น | 6 ft 4 in | 193 cm |  |
| 2 | 36 | ลินดอน บี. จอห์นสัน | 6 ft 3½ in | 191 cm |  |
| 3 | 3 | ทอมัส เจฟเฟอร์สัน | 6 ft 2½ in | 189 cm |  |
| 4 | 1 | จอร์จ วอชิงตัน | 6 ft 2 in  | 188 cm |  |
| 4 | 21 | เชสเตอร์ เอ. อาเทอร์ | 6 ft 1½ in | 188 cm |  |
| 4 | 32 | แฟรงกลิน ดี. โรสเวลต์ | 6 ft 1 in | 188 cm |  |
| 4 | 41 | จอร์จ เอช. ดับเบิลยู. บุช | 6 ft 0½ in | 188 cm |  |
| 4 | 42 | บิล คลินตัน | 6 ft 2 in  | 188 cm |  |
| 4 | 45 | ดอนัลด์ ทรัมป์ | 6 ft 2 in  | 188 cm |  |
| 10 | 44 | บารัก โอบามา | 6 ft 1½ in  | 187 cm |  |
| 11 | 7 | แอนดรูว์ แจ็กสัน | 6 ft 1 in  | 185 cm |  |
| 11 | 35 | จอห์น เอฟ. เคนเนดี | 6 ft 1 in  | 185 cm |  |
| 11 | 40 | โรนัลด์ เรแกน | 6 ft 1 in  | 185 cm |  |
| 14 | 5 | เจมส์ มอนโร | 6 ft 0 in | 183 cm |  |
| 14 | 10 | จอห์น ไทเลอร์ | 6 ft 0 in | 183 cm |  |
| 14 | 15 | เจมส์ บูแคนัน | 6 ft 0 in | 183 cm |  |
| 14 | 20 | เจมส์ เอ. การ์ฟีลด์ | 6 ft 0 in | 183 cm |  |
| 14 | 29 | วาร์เรน จี. ฮาร์ดิง | 6 ft 0 in | 183 cm |  |
| 14 | 38 | เจอรัลด์ ฟอร์ด | 6 ft 0 in | 183 cm |  |
| 20 | 27 | วิลเลียม ฮาวเวิร์ด แทฟต์ | 5 ft 11½ in | 182 cm |  |
| 20 | 31 | เฮอร์เบิร์ต ฮูเวอร์ | 5 ft 11½ in | 182 cm |  |
| 20 | 37 | ริชาร์ด นิกสัน | 5 ft 11½ in | 182 cm |  |
| 20 | 43 | จอร์จ ดับเบิลยู. บุช | 5 ft 11½ in | 182 cm |  |
| 20 | 46 | โจ ไบเดิน | 5 ft 11½ in | 182 cm |  |
| 25 | 22, 24 | โกรเวอร์ คลีฟแลนด์ | 5 ft 11 in | 180 cm |  |
| 25 | 28 | วูดโรว์ วิลสัน | 5 ft 11 in | 180 cm |  |
| 27 | 34 | ดไวต์ ดี. ไอเซนฮาวร์ | 5 ft 10½ in | 179 cm |  |
| 28 | 14 | แฟรงกลิน เพียร์ซ | 5 ft 10 in | 178 cm |  |
| 28 | 17 | แอนดรูว์ จอห์นสัน | 5 ft 10 in | 178 cm |  |
| 28 | 26 | ธีโอดอร์ โรสเวลต์ | 5 ft 10 in | 178 cm |  |
| 28 | 30 | แคลวิน คูลิดจ์ | 5 ft 10 in | 178 cm |  |
| 32 | 39 | จิมมี คาร์เตอร์ | 5 ft 10 in | 177 cm |  |
| 33 | 13 | มิลลาร์ด ฟิลล์มอร์ | 5 ft 9 in | 175 cm |  |
| 33 | 33 | แฮร์รี เอส. ทรูแมน | 5 ft 9 in | 175 cm |  |
| 35 | 19 | รัทเทอร์ฟอร์ด บี. เฮส์ | 5 ft 8½ in | 174 cm |  |
| 36 | 9 | วิลเลียม เฮนรี แฮร์ริสัน | 5 ft 8 in | 173 cm |  |
| 36 | 11 | เจมส์ เค. โพล์ก | 5 ft 8 in | 173 cm |  |
| 36 | 12 | แซคารี เทย์เลอร์ | 5 ft 8 in | 173 cm |  |
| 36 | 18 | ยูลิสซีส เอส. แกรนต์ | 5 ft 7¾ in | 173 cm |  |
| 40 | 6 | จอห์น ควินซี แอดัมส์ | 5 ft 7 in  | 171 cm |  |
| 41 | 2 | จอห์น แอดัมส์ | 5 ft 7 in  | 170 cm |  |
| 41 | 25 | วิลเลียม แมกคินลีย์ | 5 ft 7 in  | 170 cm |  |
| 43 | 23 | เบนจามิน แฮร์ริสัน | 5 ft 6 in | 168 cm |  |
| 43 | 8 | มาร์ติน แวน บิวเรน | 5 ft 6 in | 168 cm |  |
| 45 | 4 | เจมส์ แมดิสัน | 5 ft 4 in  | 163 cm |  |
แหล่งข้อมูลอื่น

Stats: Does the taller man always win?
The Straight Dope: Does the taller candidate always win the election?
Presidential Timber Tends To Be Tall
กองทัพประชาชนยูโกสลาเวีย

| กองทัพประชาชนยูโกสลาเวีย |
| --- | --- |
Jugoslavenska Narodna Armija Југословенска народна армија Jugoslovenska narodna armija Jugoslovanska ljudska armada
ตราราชการ: ซ้าย (1951–1991); ขวา (1991–1992)
ก่อตั้ง: 1 มีนาคม พ.ศ. 2488
ยุบเลิก: 20 พฤษภาคม พ.ศ. 2535
เหล่า: กองทัพบก (KoV) กองทัพเรือ (JRM) กองทัพอากาศ (JRV) อาสารักษาดินแดน (TO)
กองบัญชาการ: เบลเกรด
ผู้บังคับบัญชา
ผู้บัญชาการทหาร: ประธานาธิบดี
กำลังพล
อายุเริ่มบรรจุ: 15–65
การเกณฑ์: 1 ปี 6 เดือน (18 เดือน)
ประชากร วัยบรรจุ: ประมาณ 8,000,000 (1978), อายุ 15-65 (1978)
ประชากรวัยถึงขั้น ประจำการทุกปี: (1978)
ยอดประจำการ: 642,000
ยอดสำรอง: >3,200,000
บทความที่เกี่ยวข้อง
ยศ: ยศทหาร เครื่องอิสริยาภรณ์
กองทัพประชาชนยูโกสลาเวีย มีชื่อเรียกอย่างไม่เป็นทางการว่า กองทัพแห่งชาติยูโกสลาเวีย, (เซอร์เบีย: Jugoslavenska narodna armija - JNA ; มาซิโดเนีย: Југословенската народна армија - ЈНА; สโลวีเนีย: Jugoslovanska ljudska armada - JLA) เป็นกองกำลังทหารของสหพันธ์สาธารณรัฐสังคมนิยมยูโกสลาเวีย ระหว่าง ค.ศ. 1945–1992. ประกอบด้วยกองทัพบก, กองทัพเรือ กองทัพอากาศ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).
เชิงอรรถ

Trifunovska, Snežana, Yugoslavia Through Documents: From Its Creation to Its Dissolution, Martinus Nijhoff Publishers, 1994 ISBN 0-7923-2670-9
สกุลวูลเปส

| สกุลวูลเปส ช่วงเวลาที่มีชีวิตอยู่: 7–0Ma  PreꞒ Ꞓ O S D C P T J K Pg N     สมัยไมโอซีนตอนปลาย–ปัจจุบัน |
| --- | --- |

หมาจิ้งจอกเฟนเนก (Vulpes zerda)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammal
อันดับ:: Carnivora
วงศ์:: Canidae
วงศ์ย่อย:: Caninae
เผ่า:: Vulpini
สกุล:: Vulpes Frisch, 1775

ชนิดต้นแบบ
Vulpes vulpes (Linnaeus, 1758)
Species
 Vulpes bengalensis  Vulpes cana  Vulpes chama  Vulpes corsac  Vulpes ferrilata  Vulpes lagopus  Vulpes macrotis  Vulpes pallida  Vulpes rueppellii  Vulpes velox  Vulpes vulpes  Vulpes zerda
สกุลวูลเปส เป็นสกุลของหมาจิ้งจอกสกุลหนึ่ง ใช้ชื่อสกุลว่า Vulpes จัดได้ว่าเป็นหมาจิ้งจอกแท้ ๆ ซึ่งคำว่า "Vulpes" เป็นภาษาละตินหมายถึง "หมาจิ้งจอก"
สกุลวูลเปส นับเป็นสกุลที่มีจำนวนสมาชิกมากที่สุดของหมาจิ้งจอก คือ มีทั้งหมด 12 ชนิด โดยมี หมาจิ้งจอกแดง (Vulpes vulpes) เป็นต้นแบบของสกุล พบกระจายพันธุ์ไปแทบทุกส่วนของโลก ทั้ง ป่า, ชายป่าใกล้ชุมชนมนุษย์, ทะเลทราย, ที่ราบสูง หรือแม้กระทั่งขั้วโลกเหนือ
ชนิด

Vulpes bengalensis
Vulpes cana
Vulpes chama
Vulpes corsac
Vulpes ferrilata
Vulpes lagopus
Vulpes macrotis
Vulpes pallida
†Vulpes riffautae (สูญพันธุ์)
Vulpes rueppellii
Vulpes velox
Vulpes vulpes
Vulpes zerda
โบสถ์ยิวปรเทศิ

| โบสถ์ยิวปะระเทศิ |
| --- | --- |
หอนาฬิกาของโบสถ์ยิวปรเทศิ
ศาสนา
ศาสนา: ยิวออร์ทอดอกซ์
สถานะ: ใข้งาน
ที่ตั้ง
ที่ตั้ง: โกจจิ รัฐเกรละ
พิกัดภูมิศาสตร์: 9°57′26″N 76°15′34″E﻿ / ﻿9.95722°N 76.25944°E﻿ / 9.95722; 76.25944
สถาปัตยกรรม
ประเภท: โบสถ์ยิว
เสร็จสมบูรณ์: 1568
โบสถ์ยิวปรเทศิ หรือ โบสถ์ยิวมัฏฏาญเจริ (มลยาฬัม: പരദേശി ജൂതപള്ളി; อังกฤษ: Paradesi Synagogue) เป็นโบสถ์ยิวในเมืองเก่ามัฏฏาญเจริ ย่านประวัติศาสตร์ในนครโกจจิ รัฐเกรละ ประเทศอินเดีย สร้างขึ้นในปี 1568 โดยซามุเอล คัสตีล (Samuel Castiel), ดาวิด เบลีลา (David Belila) และ โยเซฟ เลวี (Joseph Levi) สำหรับรองรับชุมชนชาวยิวปรเทศิที่กำลังเฟื่องฟูในโกจจิ ชุมชนชาวยิวในโกจจิในเวลานั้นประกอบด้วยชาวยิวมลาบาร์ดั้งเดิม และยิวเซฟาร์ดิกที่อพยพลี้ภัยมาจากไปบีเรีย โบสถ์ยิวนี้ถือเป็นโบสถ์ยิวที่เก่าแก่ที่สุดที่ยังคงใช้งานอยู่ ในรัฐสมาชิกเครือจักรภพแห่งประชาชาติ ชื่อของโชสถ์ยิว ปรเทศิ มีความหมายว่า "คนต่างประเทศ"
ในจำนวนโบสถ์ยิวเจ็ดหลังในเมืองเก่าโกจจิ มีเพียงหลังนี้ที่ยังเปิดใช้งานประกอบศาสนพิธีอยู่ อาคารในโบสถ์ยิวมีรวมสี่หลังย่อย และสร้างขึ้นติดกับวิหารของวังมัฏฏาญเจริบนที่ดินที่ซึ่งกษัตริย์แห่งโกจจิ เกศวะ รามวรรม มอบให้เป็นสาธารณกุศล